cyanic-selkie/wikianc huggingface dataset:
לואי השני, נסיך דה קונדה
ביוגרפיה
ב-1657 הקרדינל מזראן כרת ברית עם אנגליה ששלחה ששת אלפים אנשי חיל רגלים למערכה נגד ספרד בארצות השפלה. הצרפתים והאנגלים הביסו את דה קונדה, שהיה אחד משני מפקדי הצבא הספרדי, בקרב דנקרק ב-14 ביוני 1658 שהתחולל לחופי התעלה.
אחרי שלום הפירנאים (1659) שב דה קונדה לפריז ונפגש עם המלך לואי הארבעה עשר ב-1660. ב-1668 נתמנה על ידי המלך לפקד על המערכה נגד הספרדים בפראנש-קונטה שבמזרח צרפת וכבש את הערים דול ובזאנסון. הוא פיקד יחד עם המרשל טורן על הצבא הצרפתי שחצה את הריין ונכנס להולנד (12 ביוני 1672). ב-1674 עצר את התקדמותו של הנסיך ויליאם מאורנז' (מאוחר יותר ויליאם השלישי, מלך אנגליה) שפיקד על הצבא ההולנדי במערכה נגד צרפת. ב-1675 נלחם בחבל אלזס נגד האוסטרים ואילץ אותם לסגת אל מעבר לנהר ריין. זו הייתה המערכה האחרונה של דה קונדה כמצביא. הוא נאלץ לפרוש בגלל מחלת פרקים, ובילה את שארית שנותיו בארמון שנטיי שמצפון לפריז, בחברת משפחתו, ידידיו, סופרים ואמנים שאותם אהב.
משפחתו
לואי התחתן עם קלייר קלמנס דה מייה-בריז, בתם של אוברין דה מייה-בריז, מרקיז בריז וניקול דו פלסי דה רישלייה, ממנה נולדו לו שלושה ילדים:
דורבן (בוטניקה)
הדורבן הוא איבר בפרח, הבולט מאחורי הכותרת, ובו נמצא הצוף. החרק המאביק מחדיר את חדקו אל עבר הדורבן על מנת להשיג את הצוף, ובו בזמן הוא מאביק את הפרח.
בין הפרחים הכוללים דורבן נמנים הפשתנית, רוב הסגליים, אקוילגיה, חלק מהסחלביים וכובע נזיר.
עיני סיביו
עיני סיביו (ברומנית: Ochii Sibiului) הם אלמנט אדריכלי של חלונות אוורור קטנים (מכונים גם Ochi de bou עיני פר) בגגות הבתים בעיר סיביו, ברומניה.
בסיביו, במרתפים הייתה לחות גבוהה, לכן מזונות שנשמרו שם התעפשו. תושבי סיביו החלו להעביר את אחסון המזונות לעליות הגג וכדי לאוורר אותן פתחו חלונות אוורור בעליית הגג. התופעה החלה בסביבות שנת 1700, בתקופת הבארוק. החלונות מעוצבים בצורת עיניים ויוצרים תחושה שמכל גג מביטים על אנשי העיר ועל התיירים המזדמנים למקום.
הגגות עם "עיני סיביו" מצוים במבנים ישנים, במרכז ההיסטורי, בכיכר הגדולה ובכיכר הקטנה. את החלונות האלה בנו נגרים מומחים עם עצים מעוקלים וכיום אין מומחים שיכולים לשחזר את עבודתם.
במהלך ההפגנות נגד שחיתות בשנים 2017–2019 הפכו עיני סיביו לסמל מחאה, תחת הסלוגן "אנחנו רואים אותכם מסיביו" (Vă vedem din Sibiu).
קאטויקיה
למונח שני פירושים עיקריים: קבוצת חיילים גדולה שקיבלה נחלות אדמה חקלאית שיוכלו לעבד ולהתפרנס ממנה ובעזרת הכסף הזה לצייד את עצמם; וכן, קבוצת חיילים שקיבלו מגורים בעיר מסוימת על חשבון תושביה (מנהג שהיה נפוץ בצבאות אירופאים עד המאה ה-19). חיילים אלה היו חייבים בשירותי שמירה ושיטור באזור שבו הוצבו. קאטויקיה הייתה יישוב שלא נהנה ממעמד של פוליס, אך היה בעל סטטוס גבוה יותר מעיר מזרחית רגילה.
חוקרים אחדים מערערים על קביעה זאת, ורואים בקאטויקיה יישוב רגיל לכל דבר או לכל היותר יישוב בעל אופי צבאי, אך לא מושבת חיילים שתפקידה שיטור ולחימה.
רב תושבי קאטויקיה היו לרוב הווטרנים של מלחמותיו של אלכסנדר הגדול ומלחמות הדיאדוכים וצאצאיהם, אך גם מהגרים מיוון, איי הים האגאי, ממוקדון ומארצות אחרות שבהן ישבו בני התרבות היוונית. חלק מהתושבים היו בני המזרח ששירתו בצבא המלכותי וקיבלו סטטוס מיוחד. אלו היו לרוב קבוצות מיעוט שחימושם ואימונם לא סיכנו את המשטר. יהודים, בעיקר מיהדות בבל, היו ידועים במעלותיהם הצבאיות בממלכה הסלאוקית, ושירתו בצבא המלכותי. במקורות מצויה התייחסות ישירה למתיישבים צבאיים ממוצא יהודי; כך למשל, מתוארת העברתן של 2,000 משפחות יהודיות ממסופוטמיה לנקודות אסטרטגיות בלידיה ובפריגיה, שתיהן באסיה הקטנה, או מושבת חיילים יהודים מקהילת בבל באנטיוכיה. גם הצבא התלמיי השתמש רבות ביהודים, ושילב אותם בתוכו.
הקאטויקיות היו מפוזרות בנדיבות בנקודות אסטרטגיות ברחבי האימפריה הסלאוקית. חלק ניכר היה באסיה הקטנה כהגנה בפני הגלטים; חלק אחר היה בלב האימפריה בסוריה ומסופוטמיה, וחלקם גרו בערים הגדולות דוגמת אנטיוכיה וסלאוקיה. חלק אחר היו באזור אקבטנה שבמדי, לשמירה על המחוזות הרחוקים של האימפריה, ובשלב מאוחר יותר להגנה נגד הפרתים. המושבות הצבאיות של התלמיים רוכזו אף הן בנקודות אסטרטגיות באזורי החיכוך עם הסלאוקים באזור עמק הירדן ובמקומות אחרים. עם כיבוש ארץ ישראל על ידי הסלאוקים, עברו המושבות הצבאיות של המצרים לידיים סלאוקיות, והחיילים, בהתאם למנהג הרווח בזמנם, החליפו את נאמנותם למדינתם החדשה ולא הסתכנו באיבוד רכושם.
She's Not Just a Pretty Face
She's Not Just a Pretty Face (בעברית: היא לא רק פנים יפות) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי,. השיר יצא לאור ב-6 באוקטובר 2003, כסינגל השישי מתוך האלבום, וכסינגל העשרים ותשעה של טוויין.
עם יציאתו נכנס השיר אל המקום ה-56 במצעד הבילבורד הוט 100.
רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון מוזיקת העולם.
בשנת 2004, הוציאה טוויין את אלבום הווידאו Up! Close and Personal, בו נכלל השיר.
וידאו קליפ
הווידאו קליפ המלא שיצא עבור השיר צולם ב-27 ביולי 2003, ונכלל באלבום הווידאו Up! Live in Chicago, שיצא בסמוך לכך. בקליפ ניתן לראות את טוויין, כשהיא שרה את השיר במהלך הופעה, ביחד עם הקהל.
נכון ל-3 בספטמבר 2019, מונה הצפיות של הקליפ עומד על כ-5 מיליון צפיות.
ענבי טלי
ענבי טלי הוא קואופרטיב - האגודה החקלאית של מושב לכיש. הקואופרטיב מאגד את 66 המשקים החקלאיים במושב לכיש ומשווק בעיקר ענבים למאכל. הקואופרטיב גם משווק ענבים של חקלאים נוספים בארץ.
היסטוריה
מושב לכיש נוסד בשנת 1955. לכיש זכתה לפרסום עולמי בזכות תבליט ענק שנחשף בארמון המלך סנחריב שבנינווה המתאר את כיבוש העיר לכיש, ברקע התבליט נראים בבירור גפנים וכרמים. מעדויות היסטוריות וארכאולוגיות עולה כי אבותיהם של מתיישבי לכיש עסקו גם הם בגידול ענבים לפרנסתם.
כבר עם הקמת המושב בשנת 1955 שיווקו החקלאים את תוצרתם במשותף מתוך הבנה ששיתוף פעולה יניב תוצאות טובות יותר. בשנות ה-60 נטעה הסוכנות היהודית כרמים בלכיש ובמושבים נוספים באזור. הכרמים היו מזן סולטנינה - ירוקים ללא חרצנים, וגודלו במטרה לשווק אותם כצימוקים. הכרמים לא הצליחו וחלק מחקלאי לכיש כבר החלו בעקירתם, אבל אז שתי קבוצות חקלאים הביאו איתן שיטות גידול מתקדמות והצליחו להפוך את ענבי הסולטנינה הקטנים לענבים גדולים וראויים לענבי מאכל, שקיבלו את השם תומפסון. כך משנות ב-70 המאוחרות החל הכרם להתפתח והפך לענף הגידול המרכזי במושב לכיש.
האגודה החקלאית הוקמה בשנת 1960. השם "ענבי טלי" ניתן בשנת 1986. הקואופרטיב הוקם כדי לשווק את הענבים והתוצרת החקלאית של חברי האגודה ישירות לסיטונאים ולרשתות השיווק בישראל ומחוצה לה. הארגון החקלאי במסגרת האגודה מספק שירותי שיווק, רכש מרוכז של יבולים חקלאיים, הדרכה, סיוע ותמיכה בגידול ובפיתוח לחקלאי מושב לכיש, ללא מעורבות בכספי המשק הפרטי במושב, שבו כל יחידת משק היא פרטית.
היקפי השיווק והתוצרת
האגודה החקלאית משווקת תוצרת החקלאית במשקל של כ-25,000 טון לשנה, מתוכה כ-21,000 טון ענבי מאכל והשאר פירות קיץ וירקות שונים. הענבים המשווקים על ידי ענבי טלי מהווים כשליש מכמות ענבי המאכל המשווקים בישראל.
בנוסף לגידול זני הענבים המסורתיים, כמו סופריור, תומפסון, וזני, ענבי טלי מגדלים בלעדית בישראל גם זנים אחרים של חברות פיתוח וטיפוח זנים בעולם, כגון ענבים מזן טימפסון, אוטום קריספ, סייבל וסקרלוטה. גם זנים אלה משווקים תחת המותג של ענבי טלי. בסך הכול משווקים כ-30 זנים של ענבי מאכל בכל הצבעים (ירוק, אדום, שחור), רובם המכריע ללא חרצנים. כמו כן משווקים גם פירות וירקות נוספים כמו עגבניות, פלפלים ועוד. האגודה מספקת תוצרת לכל רשתות השיווק הגדולות בישראל וכן לסיטונאים בכל רחבי הארץ.
בשנת 2002 זכתה ענבי טלי, יחד עם חברת Sanplast אריזות, בפרס כוכב ישראל מטעם התאחדות התעשיינים על ייצור אריזה ייחודית.
גמביה (נהר)
נהר גמביה הוא אחד מן הנהרות הגדולים במערב אפריקה. הנהר זורם לאורך 1,130 ק"מ מצפון גינאה ועד בנג'ול, בירת המדינה גמביה, שם הוא נשפך לאוקיינוס האטלנטי.
פסיכה (גשושית)
פסיכה (באנגלית: Psyche) היא גשושית מסוג מקפת של נאס"א למשימת מחקר של האסטרואיד 16 פסיכה הנמצא בחגורת האסטרואידים. הגשושית הראשונה שתחקור אסטרואיד המורכב רובו ממתכות ולראשונה יעשה שימוש בטכנולוגית תקשורת מבוססת לייזר. פסיכה מהווה חלק מתוכנית דיסקברי של נאס"א בעשור השלישי של המאה ה-21 ונבחרה כמשימה ה-14.
שם הגשושית
השם לגשושית ניתן על שם האסטרואיד 16 פסיכה. שמו של זה ניתן לו על שם פסיכה, דמות של נערה יפה בת אנוש מהמיתולוגיה הרומית. הסיפור מתואר באפוס "חמור הזהב" (Metamorphoses) (בלטינית: Asinu aureus), מאת לוקיוס אפוליוס בסביבות אמצע המאה השנייה לספירה. המספר 16 בשם האסטרואיד ניתן לפי טבלת סדר הגילוי של גרמי שמיים ננסיים.
רקע היסטורי ופיתוח המשימה
משימת פסיכה הוצעה עבור תוכנית דיסקברי יחד עם 27 הצעות נוספות לתחרות למשימות ה-13 וה-14 של נאס"א, שנפתחה בפברואר 2014. ב-30 בספטמבר 2015 נאס"א הכריזה על חמש הצעות שתמשכנה לשלב הסופי, ופסיכה ביניהן. ההצעות זכו בתקציב של 3 מיליון דולר כל אחת כדי לפתח תכנון משימה מעמיק ויסודי יותר. ב-4 בינואר 2017 נבחרו לוסי (גשושית) ופסיכה, כמשימות מספר 13 ומספר 14 בהתאמה, כחלק מתוכנית דיסקברי. המשימות מתוכננות לשיגור באוקטובר 2021 ובאוקטובר 2023, בהתאמה. תוכנית דיסקברי (Discovery Program) מהווה אחת משלוש התוכניות המנוהלות במשרד התוכנית למשימות פלנטריות (Planetary Missions Program Office), הממוקם במרכז טיסות החלל מרשל, רדסטון ארסנל, מחוז מדיסון, אלבמה ובאחריות מנהל האווירונאוטיקה והחלל הלאומי - נאס"א. שתי התוכניות האחרות שמנוהלות במשרד התוכנית למשימות פלנטריות הן תוכנית הגבולות החדשים (New Frontiers Program) ותוכנית משימות חקר מערכת השמש (Solar System Exploration Program).
יוסוף אל-באז
שייח' יוסוף מוחמד אל-באז (בערבית: يوسف محمد الباز, נכתב בעברית גם יוסף מוחמד אלבאז) הוא איש דת מוסלמי ערבי-ישראלי, שימש כאימאם מסגד אל-עומרי (המסגד הגדול) בלוד. משתייך לפלג הצפוני של התנועה האיסלאמית. הורשע בעברות של אלימות.
פסיכה (גשושית)
רקע היסטורי ופיתוח המשימה
הצעות המשימה הזוכות קיבלו מימון של 450 מיליון דולר לפיתוח ובנייה של המשימה, יחד עם מימון בונוס, אם המשימות יצליחו לשלב טכנולוגיות מסוימות. משימת פסיכה מהווה חלק מתוכנית דיסקברי שכוללת משימות בעלות בינונית יחסית. עלות המשימה מוערכת בכ-760 מיליון דולר הכולל פיתוח המשימה, תפעול והמחקר המדעי לאורך המשימה. המחיר אינו כולל את עלות השיגור ועלות המיכשור החדשני והניסיוני של התקשורת האופטית (חומרה ותפעול). העלות הכוללת המשוערת של משימת פסיכה עד לסופה, היא כ-850 מיליון דולר, נכון לשנת 2019.
רקדן ראשי
רקדן ראשי הוא רקדן בדרגה הגבוהה ביותר בלהקות מחול מקצועיות, בפרט בלהקות בלט.
פסיכה (גשושית)
רקע היסטורי ופיתוח המשימה
תוכנית הגשושית פסיכה הוצעה על ידי קבוצת חוקרים במדעים פלנטריים בהובלת החוקרת הראשית ד"ר לינדי אלקינס-טנטון, מנהלת בית הספר לחקר כדור הארץ והחלל, הקוֹלֶג' לאמנויות ומדעים ליברלים, באוניברסיטת המדינה של אריזונה, פיניקס, אריזונה. לינדה אלקינס אחראית להצלחת המשימה הכוללת של הגשושית פסיכה. המעבדה להנעה סילונית בפסדינה, קליפורניה, אחראית לניהול, תפעול, ניווט ובנית הגשושית יחד עם שותף מהתעשייה בשם לוראל מערכות חלל (Space Systems Loral (SSL)), מפאלו אלטו, קליפורניה, שהיא חברת בת של חברת מקסאר טכנולוגיות (Maxar Technologies) מסטמינסטר, קולורדו.
רקדן ראשי
רקדן ראשי יכול להיות רקדן או בלרינה. לכאורה, רקדן ראשי אינו שונה מסולן בצורת העבודה, אולם רקדן ראשי יקודם לדרגה זו לצורך ביצוע ריקודי פה דה דה ולא רק ריקודי סולו. רקדן ראשי נחשב לתפקיד הנחשק ביותר בלהקת המחול והמקום הבולט ביותר שרקדן יכול להגיע אליו. המונח משמש בדרך כלל לתיאור רקדן בעולם הבלט הקלאסי, אולם הוא משמש גם סגנונות מחול אחרים, למשל מחול מודרני.
המונח "פרימה בלרינה" (prima ballerina), "רקדן ראשון" (premier danseur), ו"רקדנית ראשונה" (première danseuse) הם מונחים נוספים המתייחסים לרקדן ראשי במונחי המחול. לעיתים משתמשים במונח "רקדן ראשי בכיר" (senior principal dancer).
פסיכה (גשושית)
רקע היסטורי ופיתוח המשימה
צוות המשימה כולל חוקרים ומנהלים מארבע עשרה מוסדות אקדמיים, מכוני מחקר וחברות מתעשיית החלל בארצות הברית, צרפת וגרמניה. הארגונים השותפים בפיתוח המשימה הם : אוניברסיטת אריזונה (UA), אוניברסיטת המדינה של אריזונה (ASU), אוניברסיטת ייל, אוניברסיטת קליפורניה בלוס אנג'לס (UCLA), המכון הטכנולוגי של מסצ'וסטס (MIT), המעבדה להנעה סילונית (JPL), מכון המחקר הדרום-מערבי (SwRI), המכון למדע פלנטרי (PSI), המעבדה לפיזיקה יישומית (APL) באוניברסיטת ג'ונס הופקינס, מאלין מערכות מדעי החלל (MSSS), מכון סמית'סוניאן, מקסאר טכנולוגיות (Maxar Technologies (SSL)), המצפה (Côte d’Azur) בצרפת (OCA) והמרכז הגרמני לחקר החלל (DLR).
למשימת הגשושית פסיכה יש שישה שלבים (A-F) שנמשכים בטווח השנים 2015–2030, ונכון לשנת 2023 המשימה בשלב D, שימשך עד השיגור באוקטובר 2023. שלב זה מתמקד בהרכבת מכשירי הגשושית, בדיקות ושיגור.
יעדי המשימה
משימת הגשושית פסיכה לאפיין, את הצורה, המבנה, ההרכב, השדה מגנטי והתפלגות המסה של האסטרואיד 16 פסיכה. המשימה תגדיל את ההבנה של תהליך היווצרות גרמי מערכת השמש והרכבם הפנימי.
מכשור מדעי
למשימת הגשושית פסיכה, מתוכננים ארבעה מסלולי הקפה עיקריים סביב האסטרואיד 16 פסיכה : מסלול הקפה ראשון - 41 הקפות לאפיון האסטרואיד במשך 56 ימים ובגובה 700 ק"מ מפני השטח בזמן 32 שעות, מסלול הקפה שני - 162 הקפות למיפוי טופוגרפי במשך 76 ימים ובגובה 280 ק"מ בזמן 11.25 שעות, מסלול הקפה שלישי - 369 הקפות למחקר כבידתי במשך 369 ימים ובגובה כ -170 ק"מ בזמן 6.5 שעות ומסלול הקפה רביעי - 585 הקפות למיפוי יסודי במשך 100 ימים ובגובה 75 ק"מ בזמן 4.1 שעות. סיום המשימה מתוכנן לאוקטובר 2027. כדי להשיג יעדים אלה, הגשושית תישא מטען של 30 ק"ג מיכשור מדעי, הכולל ארבעה מכשירים מדעיים לחישה מרחוק.
שלדת המבנה
גודל הגשושית בפריסה מלאה הכולל את הגוף המרכזי המכיל את המכשירים המדעיים, אמצעי התקשורת, מערכת ההנעה ושני מערכי הפאנלים הסולאריים, הוא באורך של מגרש טניס. אורך הגשושית הוא 24.76 מטר וברוחב 7.34 מטר. גודל הגוף המרכזי הוא באורך 2.4 מטר, רוחב 2.1 מטר ובגובה 1.1 מטר. הגוף המרכזי מבוסס על שלדת לווין מדגם (SSL - 1300). המשקל היבש של המרכב הוא 1400 ק"ג. בליבת המרכב מתוכנן גליל העשוי מחומר מרוכב גרפיט והוא האלמנט המרכזי בשילדת המבנה. הגליל מכיל שבעה מיכלים מבודדים ביריעות תרמיות, של 82 ליטר כל אחד, המכילים סה"כ 1,064 ק"ג של קסנון לדחף הגשושית.
תקשורת
מבנה הגשושית תכלול בנוסף מכשיר נסיוני הנקרא תקשורת אופטית בחלל העמוק (Deep Space Optical Communications או DSOC) מבוססת טכנולוגית לייזר. השימוש בקרן לייזר צפוי לשפר את יעילות תקשורת הגשושית, פי עשרה עד פי מאה לעומת טכנולוגיה נוכחית המבוססת על גלי רדיו (Radio frequency (RF וללא צורך בהגדלת משקל מטען הגשושית. פרויקט זה מנוהל על ידי המעבדה להנעה סילונית בפסדינה, קליפורניה. האנטנה המרכזית של הגשושית היא אנטנה פרבולית בקוטר 2 מטר המותקנת על הסיפון העליון של המרכב האמצעי, והיא מיועדת לתקשורת בתדר גבוה. בנוסף לכך, מותקנות שלוש אנטנות לתדרים נמוכים. התקשורת תעשה בעזרת מגבר של 100 וולט, המאפשר שידור של עד 180 קילובייט לשנייה (TWTA). תקשורת מהווה אחד מארבעת האתגרים בתכנון גשושית; תקשורת, מקור אנרגיה, ניווט והנעה.
מערכת הנעה
מערכת ההנעה של הגשושית מורכבת ממנוע יונים והנעה חשמלית סולארית. החשמל שנוצר בתאים הסולאריים מועבר למנוע חשמלי רקטי. הדחף יספק 4.5 קילו וואט ויוכל לספק פרקי זמן ארוכים יותר בדחף של 900 וואט. השימוש בתצורה זו של המנוע, יאפשר לגשושית להגיע מהר יותר וביעילות רבה יותר ליעדה לעומת השימוש במנוע הנעה כימי שגרתי. בשלדת מבנה הגשושית יותקן מיכל עם 425 ק"ג של גז קסנון לדחף הגשושית המספק מסת דחף של 8.5 ק"ג. ההנעה הסולארית-חשמלית של הגשושית נבנית על ידי חברת הבת SLL מתאגיד Maxar, בארצות הברית. לשילדת הגשושית מחוברים ארבעה מדחפי אפקט הול מקובעים מדגם (SPT-140), המשמשים להנעת הגשושית. בקרת השיוט וייצוב שלושת צירי הגשושית, מושגת באמצעות ארבעה גירוסקופים למדידת התאוצה הזוויתית של הגשושית לצורך ניווט והנחיה, והמידע לכך מסופק על ידי עוקב כוכבים וחיישן שמש.
פאנלים סולאריים
המערכת הסולארית בנויה משני מערכי פאנלים סולאריים שכל אחד מורכב מחמישה פאנלים מודולריים זהים בגודלם ובתפוקתם בתצורת צלב יווני בפריסה מלאה. הצעה קודמת למערכת הסולארית, הייתה בתצורה של ארבעה פנלים סולאריים זהים מכל צד. התאים הפוטו־וולטאיים של המערכת הסולרית תייצר ותספק את החשמל הנדרש לכל המכשירים המדעיים בנוסף להנעה החשמלית הסולארית. שני המערכים הסולאריים מחוברים למרכב המרכזי בעזרת שני מוטות מתקפלים. כל אחד משני המערכים, המורכב מחמישה מקטעים נפרדים, יהיו מקופלים במהלך השיגור ויפרסו בחלל.
יוסוף אל-באז
אלבאז שימש בין השנים 1991–2018 כאימאם של מסגד אל עומרי (המסגד הגדול) בעיר לוד, וגם לאחר תקופה זאת הוכר כאימאם אף על פי שלא נשא בתפקיד רשמי. בשנים האחרונות נשא אלבאז, מפעם לפעם בימי שישי דרשות במסגד וכן נשא דרשות במסגדים נוספים בארץ.
נעצר מספר פעמים בחשד לעבירות אלימות והסתה וביולי 2021 הוגש נגדו כתב אישום בגין הסתה לאלימות ואיומים. בדצמבר 2021 הורשע בעבירת איומים ותקיפה בנשק קר. במאי 2022 הוגש נגדו כתב אישום נוסף בגין הסתה לאלימות. ביוני 2022 נגזרו עליו 20 חודשי מאסר בגין תקיפה ואיומים על עובד ציבור.
אלימות ואימרות קיצוניות
צוטט באמירות נגד "הכיבוש הציוני" וקבע כי "הנחישות שלנו להגן על אל-אקצה היא מעבר למה שאנחנו יכולים לדמיין".
ב-2008 חשף השב"כ קבוצה מוסלמית קיצונית מהמסגד של אל-באז שתכננה חטיפה ורצח של חיילים. לאחר מספר שנים השתחררו חברי החוליה ואל-באז השתתף במסיבה לכבודם בה אמר: "אנו בעיר לוד גאים בשחרורו של הלוחם הצעיר איימן קדורה... מאסרו היה למען העניין הפלסטיני, למען אל-אקצה, למען ירושלים ולמען עזה". תמיכתו באסירים ביטחוניים שתכננו ובצעו פיגועים באה לידי ביטוי גם במסיבה לרגל שחרורם של מוכלס בורג'ל ואחמד זיאדה, שני אסירים ביטחוניים, תושבי לוד שישבו בכלא על זריקת רימונים אל עבר חיילים. בנוסף יוסף אל-באז הודה לחמאס על פועלו בכך שבורג'ל וזיאדה שוחררו בעסקת שליט.
ב-2013 צוטט באל-ג'זירה אומר למתפללי המסגד בלוד "המתיישבים החדשים... שלא יהססו להרוג כל חמוש שנכנס למסגד או להטריד נשים ערביות".
ב-2015 הוגשה על ידי חבר מועצת העיר לוד, עמיחי לנגפלד (סיעת הבית היהודי) תלונה נגד אל-באז בטענה שבעקבות הדרשות של השייח' נערים ערבים בלוד מכים ילדים יהודים. לנגפלד טען כי השייח' משלהב באופן תדיר את הרוחות בלוד.
באפריל 2018 הוגש נגדו כתב אישום בגין תקיפה אלימה ואיומים כנגד עורך דין שהגיע ללוד לבדוק קיום צו בית משפט הנוגע לקרקע שבבעלות משפחתו של אל-באז. על פי כתב האישום סטר אל-באז לעורך הדין, שבר את משקפיו והטיח אבן בפניו, כל זאת תוך שהוא מאיים כי ירצח אותו. בדצמבר 2021 הרשיע בית המשפט את אלבאז בעבירות של איומים ותקיפה בנשק קר.
במהלך התקיפה אמר אלבאז "הכביש הזה לא ייסגר, לא יעזור לך, הגופה שלך תהיה פה ואנחנו ניסע עליה'" ו"אני אזיין אותך, אני אדרוך על הגופה שלך".
בנובמבר 2021 איים על ראש העיר והמשטרה. אל-באז קרא מלתושבים הערבים בלוד להגיע לאתרים הקדושים למוסלמים, כדי להגן עליהם מפני תקיפה, במצעד הדגלים. "אנו מזהירים אותו (ראש עיריית לוד) ואת המודיעין שלו (משטרת ישראל) מפני ההתקפה על הערבים, כיוון שאנחנו נגן על עצמנו", אמר אל-באז.
באפריל 2022 שיבח את המתפרעים במהומות הר הבית (2022), כינה את שר החוץ יאיר לפיד חזיר, ואת מדינת ישראל אויב.
מעצר לאחר המהומות בלוד
ב-16 ביוני 2021, נעצר בחשד להסתה לאלימות, טרור ואיומים. בלשי היחידה הארצית לחקירות בינלאומיות (יאחב"ל) בלהב 433 עצרו את אל-באז, באישור הפרקליטות בעקבות פרסום פוסט שבו הוא שיתף סצנה מסרט האימה "וולף קריק". בסצנה, השוטרים עוצרים את האדם בשל עבירת מהירות, והוא בתגובה תוקף אותם באלימות קשה ולבסוף רוצח אותם. ראשית הוא פוצע אותם על ידי דקירות סכין, ולאחר מכן שורף אותם חיים ברכב. מעל הסרטון בן ה-7 דקות ששיתף, כתב אל באז: "תהיו איתי. הדרך הטובה ביותר להתמודד עם חוסר צדק".
כתב האישום
נגד אלבאז, הוגש כתב אישום בו הוא מואשם בהסתה לאלימות בפייסבוק ובאיומים על סגן ראש העיר לוד.
בפוסט נגד סגן ראש העיר לוד יוסי הרוש, הסית לכאורה נגדו ונגד גורמים נוספים, על רקע הקמת שביל גישה סמוך לבית ספר בלוד. "מציע לכם לבלום את הבריונים שלכם, כי התגרותכם תחזיר אותנו לחודש אחורה (ההתפרעויות במהלך מבצע "שומר החומות"), ואתם תשלמו את המחיר על פעולות אלו. ולגבי המלחמה שאתה מאיים עלינו יוסי הרוש, מבטיחים לך שאנחנו, נהיה מספיק אחראים לגרום לך שתבין שנוותר על נשמתנו בזול במטרה לחנך אותך ולהפסיק את בריונותך"
המשורר
המשורר הוא סרטו העלילתי הקצר של גידי דר (30 דקות), שהקרנת הבכורה שלו הייתה ב-19 במרץ 1988 בבית ליסין, תל אביב. מככבים בו משה איבגי ושולי רנד.
אודות הסרט
משורר תמהוני (שולי רנד) נקלע לתאונה פגע וברח בה נפגעה אישה זקנה בשם גברת גידרון וכתב עליה שיר. המשורר מוזמן לתחנת המשטרה, הוא אינו זוכר כלום מהאירוע, השיר שכתב מהווה העדות היחידה לתאונה והחוקר (משה איבגי) מנסה לפענח אותו, על מנת לפתור את התעלומה.
שמי זרחין כתב על הסרט בעיתון חדשות:
אורון שמיר כתב על הסרט בעכבר העיר:
אודות ההפקה
הסרט יצא לאקרנים כאשר גידי דר היה בן 23, וכל השכלתו הקולנועית האקדמאי הייתה לימודים במשך חודשיים במגמת הקולנוע בבית צבי. הסרט צולם במצלמת 16 מ"מ על ידי אמנון זלאייט. הסרט נעשה בתקופה שבה סרטים בני חצי שעה היו נדירים. התסריט מבוסס על הסיפור הקצר של קארל צ'אפק "המשורר". דר כתב אותו יחד עם דני וסרמן, שהיה שותפו לפרויקטים רבים. זהו תפקידו הראשון של השחקן שולי רנד בקולנוע.
יוסוף אל-באז
כתב האישום
במקביל לכתב האישום, הגישה הפרקליטות בקשה לקביעת תנאים לשחרורו של אלבאז בתנאים מגבילים עד תום ההליכים. בית המשפט התבקש לאסור על גישה לאינטרנט, לאסור על יציאתו מהארץ ולקבוע לו ערבויות כספיות.
הרשעתו של אלבז
בית משפט השלום ברמלה הרשיע את השייח' בעבירת איומים ותקיפה בנשק קר. נגד האימאם לשעבר של המסגד הגדול בלוד הוגש כתב אישום בגין תקיפה ואיומים כבר באפריל 2018, ובדצמבר 2021 הוא הורשע.
בהכרעת הדין בגין כתב האישום, לאחר שתקופה ארוכה פעלו אלבאז ועורכי דינו לעכב את ההליך הפלילי. בהכרעת הדין נכתב כי הנאשם אלבאז מסר בעדותו שלושה שקרים בנושאים מהותיים שנוגעים לליבת אירוע הפציעה של המתלונן עם אבן.
ראג' קאפור
קאפור נולד בפשאוור בהודו הבריטית (כיום בפקיסטן) לרמסרני (ראמה) דווי ולשחקן פרטהוויראג' קאפור, אבי משפחת הבידור קאפור. נישא לקרישנה ראג' קאפור, ממנה נולדו לו בניו רנדהיר קאפור, רישי קאפור, ראג'יב קאפור ובנותיו רימה-ג'אין וריטו-נאנדה.
יוסוף אל-באז
הרשעתו של אלבז
ביוני 2022 נגזר דינו ל20 חודשי מאסר
ראג' קאפור
שני אחיו של קאפור הפכו לשחקנים ידועים בזכות עצמם, שאמי קאפור ושאשי קאפור. ילדיו, רנדהיר, רישי וראג'יב ואף נכדיו (קאריסמה קאפור, קארינה קאפור, רנביר קאפור) הפכו לשחקנים מוכרים ומצליחים בבוליווד.
יוסוף אל-באז
הרשעתו של אלבז
במקביל מתנהל הליך נגד אל באז בנוגע לכתב אישום על הסתה נגד שוטרים. על פי כתב האישום, פרסם האימאם בפייסבוק קטע מסרט קולנוע שבמהלכו מוצג רצח אכזרי של שני שוטרים, ואליו צירף טקסט הקורא לאלימות ומעודד מעשי אלימות כלפי שוטרים. הפוסט זכה לחשיפה של אלפי אנשים, ושימש במה לאחרים להביע תמיכתם בתכנים באמצעות לייקים, שיתופים ותגובות.
ראג' קאפור
קאפור החל לשחק בסרטים בגיל צעיר וגם לביים. הוא כתב תסריטים רבים לסרטים שביים. היה מן המייסדים המרכזיים של עיר הסרטים בוליווד.
יוסוף אל-באז
כתב אישום נוסף
במאי 2022 הגישה מחלקת הסייבר בפרקליטות המדינה כתב אישום נוסף לבית משפט השלום ברמלה נגד השייח' יוסף אלבאז בגין שני אישומים של הסתה לאלימות, לאחר שהביע תמיכה במתפרעים שתקפו שוטרים בהר הבית כמה שבועות קודם לכן, במהלך חודש הרמדאן.
המשורר
שחקנים
בתפקידים הראשיים: בסרט שיחקו גם קטיה זימבריס, יפתח מור, איתן בלום, הדה רישקין ועוד.
אלפין סוג 3 קלאבמן
אלפין סוג 3 קלאבמן (באנגלית : Elfin Type 3 Clubman) היא מכונית ספורט בתצורת רודסטר מתוצרת "Elfin Sports Cars" האוסטרלית אשר יוצרה בין השנים 2007–1998
סוזדל
סוּזְדָל (ברוסית: Суздаль) היא עיירה במחוז ולדימיר שברוסיה. היא הקטנה ביישובי טבעת הזהב של רוסיה, ושוכנת על גדות נהר הקמנקה, כ-26 ק"מ מצפון לעיר ולדימיר. האוכלוסייה מנתה 9,618 נפש ב-2018. הכלכלה המקומית מתבססת בעיקר על תיירות. הקרמלין העירוני ומנזר אותימיוס הקדוש, שבשטח העיר, הם חלק מהאתרים הלבנים בוולדימיר ובסוזדל, אתר מורשת עולמית.
העיר מוזכרת ברשומות לראשונה בשנת 1024, ונוסדה כנראה זמן קצר קודם לכן. ב-1125 העביר הנסיך יורי דולגורוקי את בירת נסיכות ולדימיר אל העיר. ב-1157 היא איבדה מעמד זה לטובת ולדימיר. סוזדל הייתה עיר חשובה במהלך שלטון המונגולים. ב-1341 היא התאחדה עם ניז'ני נובגורוד ליצירת נסיכות אחת, שסופחה לנסיכות מוסקבה ב-1392. ב-1445 הובס וסילי השני, נסיך מוסקבה על ידי המונגולים בסמוך לעיר, נפל בשבי וסוזדל הייתה למשיסה.
ב, סביב תקופת שלטונו של איוואן האיום, עברה העיר תנופת פיתוח עצומה, בעיקר בתחום הדת. בשיאה, היו בה ארבעים כנסיות ואחד-עשר מנזרים לאוכלוסייה של כמה אלפים בודדים. ב-1610 העיר נחרבה כמעט כליל על ידי צבא פולין-ליטא, וב-1655 מתה מחצית מאוכלוסייתה במגפת הדבר.
העיר שקעה סופית ב-1864, לאחר שהפסידה לוולדימיר במאבק על סלילת מסילת הרכבת הטרנס-סיבירית דרך שטחן. כל הסחר והתעבורה עברו אל בירת המחוז, וסוזדל כמעט לא התפתחה בעשורים הבאים. ב-1967 קיבלה מעמד מיוחד של עיר לשימור. נופה הקדם-מודרני והציורי עשה אותה לאתר פופולרי לצילום סרטים וסדרות היסטוריות.
המכון המלכותי לכימיה
המכון המלכותי לכימיה (באנגלית: The Royal Institute of Chemistry) הייתה אגודה מדעית בממלכה המאוחדת, שנוסדה בשנת 1877 בשם "המכון לכימיה של בריטניה" (באנגלית: The Institute of Chemistry of Great Britain). תפקידו היה להתמקד בכישורים ובמעמד המקצועי של כימאים, ומטרתו הייתה להבטיח כי כימאים יועצים ואנליטיים יוכשרו כראוי. המכון העניק אישורים על הכשרה מקצועית: AIC (עמית המכון לכימיה) המעיד על הכשרה מלאה, ו־FIC (עמית) המעיד על יכולת מקצועית.
המכון קיבל את הצ'רטר המלכותי הראשון בשנת 1885. מלבד הדרישות על כישורים מקצועיים יסודיים, המכון גם קבע סטנדרטים אתיים מחמירים. הכישורים העיקריים שלו היו רישיון (LRIC) (הכשרה מקצועית לאחר לימוד מעשי בסטנדרט נמוך מתואר ראשון), בוגר (GRIC) (השלמת לימודים שווה ערך לפחות לתואר ראשון), עמית (ARIC) (LRIC בתוספת ניסיון מקצועי), חבר מוסמך (MRIC) (תואר שני בתוספת ניסיון מקצועי) ועמית (FRIC) (יותר ניסיון ועמידה מאשר MRIC) במכון המלכותי לכימיה. בעקבות אמנה משלימה בשנת 1975, חברים ועמיתים הורשו להשתמש באותיות CChem, ראשי תיבות של Chartered Chemist (כימאי מורשה).
המכון פרסם את כתב העת "סקירות המכון המלכותי לכימיה" בשנים 1968–1971 ועד היום שומר על שמו, כאשר הוא התאחד עם כתב העת "סקירות האגודה לכימיה" ו"כתב העת של המכון המלכותי לכימיה".
במקביל, האגודה הכימית התרכזה במדע הכימיה, ופרסמה כתבי עת מדעיים. בשנת 1972 שני ארגונים אלה, יחד עם אגודת פאראדיי והאגודה לכימיה אנליטית, החלו בתהליך המיזוג והפכו לחברה המלכותית לכימיה ב־15 במאי 1980.
מאייד סיבובי
מאייד סיבובי (בלועזית: רוטרי אוופורטור, באנגלית: Rotary Evaporator), הוא מכשיר נפוץ המשמש במעבדות כימיות להסרה יעילה ועדינה של ממסים מדגימות על ידי אידוי, ולתהליך זיקוק הדגימות. תהליך הזיקוק משמש להסרת ממסים נדיפים מתערובות נוזליות באמצעות אידוי והתעבות שלאחר מכן. בנוסף, משמשים מאיידים סיבוביים גם בגסטרונומיה מולקולרית להכנת תזקיקים ותמציות.
מבנה המכשיר
קיימים סוגים שונים של מאיידים סיבוביים בנפחים שונים, החל ממכשירים מעבדתיים בעלי קיבולת של 1 ליטר, ועד למכשירים תעשייתיים בעלי קיבולת של 20 או 50 ליטר.
מרכיביו העיקריים של מאייד סיבובי הם:
ברינגג
ברינגג טכנולוגיות שילוח בע"מ היא חברת מחשוב ישראלית, העוסקת בתוכנה לניהול לוגיסטיקה ושילוח מטענים.
ברינגג נוסדה ביוני 2013 (בשם overvyoo) על ידי ליאור שיאון, ששימש עד 2021 כ-CTO של החברה, ורענן כהן, שהיה המנכ"ל. ב-2018 מונה גיא בלוך למנכ"ל החברה.
המערכת של החברה פועלת במודל של תוכנה כשירות ומתממשקת עם מערכות הלקוח בתחומי CRM, ניהול מלאי, סחר אלקטרוני ושליחויות, ובכך מאפשרת שליטה בכל שלבי השילוח.
מגפת הקורונה, שהביאה לגידול ניכר בביקוש למשלוחים בעולם, זרזה את תהליכי הצמיחה של החברה. עם לקוחותיה של החברה נמנות חברות ענק כגון וולמארט, מקדונלד'ס, חברת קוקה-קולה ו-KFC.
החברה מעסיקה 200 עובדים, מהם 120 במרכז הפיתוח בישראל ו-80 בשיקגו שבארצות הברית, בלונדון שבבריטניה ובברזיל.
בינואר 2019 גייסה החברה 25 מיליון דולר מחטיבת ההשקעות של חברת סימנס. באפריל 2020 גייסה החברה 30 מיליון דולר. ביוני 2021 גייסה החברה 100 מיליון דולר בהובלת קרן אינסייט פרטנרס והפכה לחד-קרן.
מסייעת שריון
מסייעות השריון הן פלוגות לוחמים בגדודי חיל השריון בצה"ל המתפקדת בתור פלוגת חי"ר ייעודית המורכבת משלוש מחלקות: אוה"ד (איתור והשמדה) קלה, אוה"ד כבדה, ומרגמות. תפקידן העיקרי להוות כח תצפית זמין לגדוד, סגירת מעגלי אש עם פלוגות הטנקים ומחלקת המרגמות, ניווט, ניתוב ופתיחת צירים, וכן כוח ירי תמ"ס של מרגמות קשת (120 מ"מ) שיתוף פעולה עם טנקים וגורמים חיצוניים כגון מסוקי קרב, תותחנים ועוד. היחידה נסגרה בשנת 2023 והוחלפה על ידי יחידת הפחת"ק.
הכשרה
הכשרת הלוחם במסייעת שריון, אורכת כשמונה חודשים ומתחלקת לשני חלקים - הטירונות, אשר מהווה את חלק החי"ר הבסיסי בהכשרה ואורכת כ-4 חודשים, והאימון המתקדם, המהווה את הכשרת החי"ר המתקדמת ולימוד המקצוע הייעודי (סיור, תצפית או מרגמות), ואורכו 4 חודשים גם כן.
טירונות ואימון מתקדם
טירוני המסייעת עוברים טירונות המכשירה אותם לרמת רובאי 05 בבסיס שיזפון. הטירונות כוללת תוכני רובאות, קליעה, כושר גופני, קרב מגע מתקדם, מסעות, שדאות, הסמכת פק"לים, ולחימה בשטח פתוח. במהלך הטירונות הטירונים עוברים מספר מסעות אשר מכינים אותם למסעות באימון מתקדם.
האימון המתקדם מכשיר את לוחמי המסייעת לרובאי 07 בתוספת מגמה לסייר 07, רגם 07, ותצפיתן 07. תוכני האימון המתקדם כוללים תרגילי שטח פתוח, שבוע מלחמה הכולל תרגיל פלוגה מסייעת, אימוני לש״ב מתקדמים במרכז לאימונים אורבניים (מל"א) בבסיס צאלים, לש״ב בירי חי במתקני קומנדו שונים, התמקצעות במקצוע המחלקה (סיור, תצפית ומרגמות), סדרות חינוך, שבועות ניווטים, לוחמת סבך ומסעות רבים עד למסע כומתה אותו עושים לוחמי המסייעת תוך סחיבת 40 אחוזים ממשקל גופם, ומגיע עד 50 ק״מ. בסיום מסע מקבלים הלוחמים את הכומתה, ולאחר כשבוע ישנו טקס בוא מקבלים הלוחמים את סיכת לוחם המסייעת המשלבת את החרב, המשקפת וקנה המרגמה (המסמלות את כוחות הסיור, התצפית והמרגמות בהתאמה).
מסלול
מנוב 18 - מחלקות תצפית וסיור התאחדו לאוה"ד - מחלקה 8 - אוה"ד קל ומחלקה 5- אוה"ד כבד - אשר בעלות יעוד המשלב את היעוד של תצפית וסיור.
עם סיום תקופת ההכשרה מתפזרים הלוחמים בפלוגות המסייעות שבגדודי חיל השריון, חלקם יצאו לקורס מפקדי כיתה (מ"כים) המתקיים בבסיס שיזפון.
קורס מפקדי מסייעת (מ"כים)
קורס מפקדי המסייעת מתבצע בבסיס שיזפון ואורך כארבעה חודשים. בקורס מוכשרים הלוחמים בפיקוד על כיתה ומחלקה בלחימה ובשגרה, וכן עוברים תוכני חינוך והנהגה.
קורס קציני מסייעת
את השלב הזרועי עוברים הצוערים של קורס קציני הפלגות המסייעות בבה"ד 1 (מגמת להב), ולאחר מכן ממשיכים את ההשלמה בבסיס שיזפון לצד השלמת קורס קציני שריון.
ג'ו מקלדרי
ג'וסף "ג'ו" מַקֵלְדֵרִי (באנגלית: Joseph "Joe" McElderry, נולד ב־16 ביוני 1991), הוא זמר בריטי, זוכה תוכנית אקס פקטור לשנת 2009.
האקס פקטור
מקלדרי התחרה בעונה השישית של תחרות השירה הטלוויזיונית "אקס פקטור" הבריטית בשנת 2009. מהאודישן הראשון שביצע הצטיין באיכות שירתו ובהופעתו, ובגמר שנערך ב-12 בדצמבר 2012 זכה בתחרות כשלמקום השני הגיע הזמר אולי מארס.. שנה לאחר מכן השתתף בתחרות השירה הטלוויזיונית "Popstar to Operastar" והגיע למקום השני אף כזמר אופרה.
חיים אישיים
מקלדרי יצא מהארון באופן פומבי בריאיון עיתונאי, מיד לאחר זכייתו בתוכנית "אקס פקטור". לדבריו, רכילות ברשתות חברתיות מקוונות אודות זהותו המינית חייבה אותו להגיב, משום שהיעדר תגובה היא למעשה הכחשת זהותו. מאז הוא מתראיין לגבי הנושא בפתיחות, מופיע באירועי גאווה שונים בבריטניה, ונחשב כמודל לחיקוי בבריטניה בתחום הלהט"ב.
יחסי הונג קונג–מקאו
היסטוריה
הונג קונג ומקאו ממוקמות בצד המזרחי והמערבי של דלתא נהר הפנינה בהתאמה, עם מרחק קרוב של כ-64 ק"מ ביניהן. היחסים הדו-צדדיים של הונג קונג ומקאו היו אפשר לייחס לתקופה הנאוליתית התיכונה. גם הונג קונג וגם מקאו היו בהשפעת אותו סוג של תרבות נאוליתית. כלים וקישוטים המשמשים את שני המקומות מראים קשר הדוק ברעיון ובמסחר בין השניים. הונג קונג הפכה למושבה האירופית הראשונה במזרח אסיה לאחר שנכבשה על ידי האימפריה הפורטוגזית בתור טאמאו בראשית המאה ה-16. הפורטוגזים הובסו על ידי שושלת מינג בהונג קונג בשנת 1521, ולבסוף לקחו את מקאו כישובם בשפך נהר הפנינה כתחליף. מקאו עמדה זמן רב כמרכז אירופי חשוב ביותר במזרח אסיה מאז המאה ה-17, עד שהונג קונג נפלה לידיים הבריטיות בראשית שנות ה-40 של המאה ה-20, מקאו התמודדה בתחרות אזורית במושבה בריטית פתוחה וחופשית יותר. מאז, הונג קונג ומקאו התחרו ושיתפו פעולה על היותן המרכזים המסחריים בשפך נהר הפנינה. בסופו של דבר הונג קונג התפתחה כאחד המפעילים העמוסים והמרכזים הפיננסיים בזמן שמקאו הפכה לבירת הימורים עולמית. בשנת 2018 נפתח הקשר הקבוע המחבר בין הונג קונג למקאו: גשר הונג קונג-ג'והאי-מקאו.
ג'ינקס מונסון
ביוגרפיה
ג'ינקס נולדה בפורטלנד, אורגון והופיעה לראשונה בדראג בגיל 15 במועדון לכל הגילאים Escape Nightclub. שם הדראג המקורי שלה היה אמור להיות "Heidi Destruction" לפני שהיא החליטה על ג'ינקס מונסון. היא למדה בחטיבת האומנויות דה וינצ'י ובתיכון גרנט. ג'ינקס גודלה כקתולית וגילתה את המוצא הרוסי-יהודי מצד אימה כשהייתה בת 18. דמות הדראג שלה היא יהודייה כדרך להתחבר מחדש עם החלק הזה במורשת שלה. ג'ינקס קיבלה תואר ראשון באומנות מקולג' קורניש לאומנויות ב-2010. היא גרה בסיאטל, וושינגטון מאז 2006. באוקטובר 2018, היא עברה חזרה לפורטלנד בבית שנקרא אחוזת מונסון.
יחסי הונג קונג–מקאו
סחר
נכון לשנת 2015, מקאו היא יעד הייצוא השני בגודלו בהונג קונג, והיא תופסת 6.1% מסך הייצוא של הונג קונג. כמות הייצוא הסתכמה ב-8.4 מיליארד דולר, עם ציוד השידור, התכשיטים ושעוני המתכת היקרה כמוצרים עיקריים. מצד שני, הונג קונג היא יעד הייצוא הגדול ביותר במקאו. סך של 774 מיליון דולר, עם שעוני מתכת יקרה, תכשיטים, גזעים ומארזים כמוצרי המסחר העיקריים, היצוא להונג קונג מהווה 53% מסך הייצוא של מקאו.
ג'ינקס מונסון
קריירה
לאחר שעברה מסיאטל לפורטלנד, ג'ינקס והשותף היצירתי ניק סאהויה כתבו וכיכבו בפרקי רשת של "Funny or Die" בשם "Monsoon Season" שבהם היא שיחקה את ג'ינקס מונסון כאמא השתלטנית, המסוממת והכמעט פסיכוטית של דמותו של ניק, קמיקזה מונסון. ב-2011, ג'ינקס הופיעה בסרט של ווס הארלי "Waxie Moon in Fallen Jewel".
בינואר 2012, ג'ינקס הופיעה כמוריץ במחזמר הרוק אביב מתעורר. מ-21 ביולי ועד 19 באוגוסט, היא כיכבה כאנג'ל בהפקה של רנט.
יחסי הונג קונג–מקאו
סחר
מאז שנת 2018, הונג קונג ומקאו היו מחוברות דרך הכביש באמצעות גשר הונג קונג-ג'והאי-מקאו.
ג'ינקס מונסון
קריירה
בנובמבר 2012, לוגו הכריזו על ג'ינקס מונסון כמתמודדת בעונה החמישית של המרוץ לדראג של רו פול. ג'ינקס קיבלה השראה להיבחן לתוכנית לאחר שראתה את שרון נידלס בעונה הרביעית. מונסון זכתה בשני אתגרים וזכתה בעונה.
בינואר 2013, ג'ינקס שיחקה את הדוויג בהפקה של הדוויג והשארית העצבנית. ביוני, היא שיחקה את ולמה וון טאסל בהפקה של היירספריי. ג'ינקס הופיעה בקברט מוזיקלי בשם "The Vaudevillians" תחת השם "Kitty Witless". אחרי שהופיעה עם המופע באוסטרליה, ג'ינקס קיבלה מועמדות לפרס הלפמן למופע הקברט הטוב ביותר. ב-2013, ג'ינקס נבחרה לאחת מאומני השנה של מגזין "City Arts". ב-31 בינואר 2014, היא שיחקה את טלולה/דניס בדם אמיתי.
יחסי הונג קונג–מקאו
תיירות
בעוד התיירות היא אחד מעמודי התווך של שתי הכלכלות, הונג קונג ומקאו תורמות חלק ניכר מהתיירים זה לזה. בעוד שמקאו ידועה כבירת המשחקים בעולם ונשענת מאוד על תיירות,  הונג קונג היא המקור העיקרי השני לתיירים במקאו. בשנת 2013, 6,766,044 הונג קונגים היוו קרוב לרבע מכניסות המבקרים הכוללות של מקאו. מצד שני, בעוד שהונג קונג היא יעד התיירות הפופולרי בעולם, מקאו היא שוק המקור השישי של הונג קונג, אחרי סין העממית, טאיוואן, ארצות הברית ויפן.
האנטילים ההולנדיים
האנטילים ההולנדיים (בהולנדית: ) הם שישה איים שהיוו חלק מהאנטילים הקטנים של האיים האנטילים אשר שוכנים בים הקריבי. היו מחוז אוטונומי של ממלכת ארצות השפלה. בעבר האיים נקראו האיים ההולנדיים של הודו המערבית או איי הודו המערביים ההולנדיים.
יחסי הונג קונג–מקאו
אמנות והסכמים
הסכם העברת אנשים נידונים נחתם בין הונג קונג למקאו במאי 2005. כתוצאה מכך, נידונים משני השטחים בעלי אזרחותם המתאימה יועברו חזרה למקום מוצאם.
ג'ינקס מונסון
קריירה
ב-6 במאי 2014, ג'ינקס הוציאה את אלבום הבכורה שלה "The Inevitable Album". ב-2015, ג'ינקס הצטרפה לקאסט של הסדרה של ווס הארלי "Capitol Hill".
האנטילים ההולנדיים
היסטוריה
האוטונומיה של האנטילים ההולנדיים הוקמה בשנת 1954. ב-1 בינואר 1986 פרשה ארובה מיתר איי האנטילים ההולנדיים והפכה למרכיב אוטונומי נפרד בממלכת ארצות השפלה ובכך סללה את הדרך לסדרה של משאלי העם באיים שנותרו באיחוד בנוגע לעתידם במסגרת ממלכת ארצות השפלה אשר בסופם הוחלט כי ב-8 באוקטובר 2010 חדלו האנטילים ההולנדיים להתקיים כישות מדינית אחת.
האיים קוראסאו וסנט מארטן קיבלו כל אחד מעמד עצמאי במסגרת ממלכת ארצות השפלה בדומה לארובה. האיים בונייר, סאבא וסנט אוסטתיוס הפכו לרשויות מוניציפליות מיוחדות השייכות להולנד והמכונות הולנד הקריבית. בשנים הקרובות מעמדם של האיים יישאר "מדינות וטריטוריות מעבר לים" לעניין חברותם באיחוד האירופי וזאת מכח חברותה של הולנד באיחוד. לאחר מכן עשוי האיחוד האירופי לשנות את מעמדם המשפטי במסגרת האיחוד.
ג'ינקס מונסון
קריירה
ביוני 2019, ג'ינקס נבחרה במקום ה-18 ברשימת מלכות הדראג החזקות ביותר באמריקה של מגזין ניו יורק.
ב-2020, ג'ינקס הופיעה בסרט חג המולד של הולו עונת השמחות. באותה שנה היא כיכבה וכתבה יחד עם בן דלה קרם את סרט החג "The Jinkx and DeLa Holiday Special" שמבוסס על הופעות חג המולד שלהן לאורך השנים. השתיים הופיעו עם המופע ברחבי העולם ב-2021.
יחסי הונג קונג–מקאו
אמנות והסכמים
למרות הקשר ההדוק בין שני השיפוטים, אין הסכם הסגרה או הסכמים שנחתמו בין הונג קונג למקאו. מואשמים בביצוע פשע או שהורשעו בפשע שעונשו טרם הוגש במלואו בשני השיפוטים לא יועברו על ידי הרשויות בתחום שיפוט אחד לאלה של אחרת על פי בקשת האחרונה לצורך העמדה לדין או ענישה, בהתאמה.
האנטילים ההולנדיים
האיים
האנטילים ההולנדיים אינם מופרדים כלל למחוזות או מחוזות אוטונומיים כאלה או אחרים, למרות שלכל אי ישנו ממשל עצמאי משלו.
האיים מחולקים לשתי קבוצות:
יחסי הונג קונג–מקאו
מקרים
מערכת פינוי הגירה של הונ קונג–מקאו הפשוטה הוקמה ב-9 בדצמבר 2009. אזרחים זכאים להשתמש בתעודות הזהות שלהם כדי לנסוע בין שני האזורים מבלי לספק תעודות הגעה ועזיבה. עם זאת, לאחר תנועת המטריה, כמה מחברי המועצה הפרו-דמוקרטים בהונג קונג מנועים מלהיכנס למקאו. חבר המועצה המחוקק של המפלגה הדמוקרטית בהונג קונג, ד"ר הלנה וונג פיק-וואן ב-29 באוגוסט 2017, חבר המועצה המחוזית הנאו-דמוקרטים בהונג קונג, קוואן ווינג-ייפ ב-30 באוגוסט 2017 וחבר המועצה המחוזית של המפלגה האזרחית אנדי יו טאק-פו ב-3 בספטמבר 2017 נדחו מלהיכנס למקאו. דובר המפלגה האזרחית דחק במנכ"ל הונג קונג, קארי לאם להביע את דאגתם למקאו ולדרוש הסבר.
ג'ינקס מונסון
קריירה
בנובמבר 2022, הוכרז שג'ינקס תשחק במחזמר שיקגו בברודוויי בתפקיד מאמה מורטון מ-16 בינואר 2023 למשך שמונה שבועות.
חיים אישיים
ג'ינקס מזדהה כ"חסרת מגדר" או א-בינארית ומשתמשת ב-Singular they כשהיא לא בדראג. בריאיון באפריל 2017, ג'ינקס אמרה ש"מעולם לא הזדהיתי לחלוטין כגבר. תמיד הזדהיתי יותר כנזילה מגדרית או כבעלת מגדר רב-משמעי, אבל מעולם לא ידעתי את אוצר המילים להסביר את עצמי".
ג'ינקס סובלת מנרקולפסיה, עובדה שהיא חשפה בפרק הראשון של העונה החמישית של המרוץ לדראג.
ג'ינקס גלויה מאוד בקשר לדעתה על דונלד טראמפ ושוויון ללהט"ב בטוויטר ובאינסטגרם שלה. היא תומכת במפלגה הדמוקרטית ותרמה לקמייפנים של אליזבת וורן וברני סנדרס למועמדות הדמוקרטית לנשיאות ב-2020.
דמות הדראג שלה קיבלה השראה מאימה שלה ומהקומיקאיות לוסיל בול, מריה באמפורד, דבן גרין ושרה סילברמן. שם המשפה של הדמות שלה, מונסון, מגיעה מהדמות עדינה מונסון מהסיטקום הבריטי פשוט נהדרת. ג'ינקס מופיעה גם תחת דמות הדראג דיידרה איי. ארווין, מתקשרת דרומית.
חוליו בולבוצ'אן
חוליו בולבוצ'אן (בספרדית: Julio Bolbochán ; 20 במרץ 1920, בואנוס איירס – 28 ביוני 1996 קראקס) היה שחמטאי יהודי-ארגנטינאי בדרגת רב אמן. היה אלוף ארגנטינה בשחמט מספר פעמים.
הישגים בולטים
חוליו בולבוצ'אן זכה באליפות ארגנטינה בשנים 1946 ו-1948. הוא חלק מקום ראשון בתחרות מר דל פלאטה בשנת 1951 עם אריך אליסקסיס, בשנת 1952 עם הקטור רוסטו ובשנת 1956 עם מיגל ניידורף.
בשנת 1950 הוענק לו תואר אמן בינלאומי ובשנת 1977 רב אמן.
בשנת 1967 הוא העפיל לתחרות בינאזורית שניתן היה ממנה להעפיל לאליפות העולם, אך לפדרציה הארגנטינאית לא היה תקציב למימון השתתפותו.
בשנת 1976 בולבוצ'יאן עבר לוונצואלה והיה מורה לשחמט.
חולין בולבוצ'יאן היה נציג ונצואלה במשחקי של המכביה העשירית, המכביה האחת-עשרה, המכביה השתים-עשרה והמכביה השלוש-עשרה.
חולין בולבוצ'יאן במשחקי אולימפיאדת השחמט
בין השנים 1950 ל-1970 השתתף חולין בולבוצ'יאן ב-7 אולימפיאדות שחמט:
קארי בישה
קארי לין בישה (באנגלית: Kerry Lynne Bishé; נולדה ב-1 במאי 1984) היא שחקנית אמריקאית, הידועה בתפקידה הראשי של דונה קלארק בסדרת הטלוויזיה "קוד שרוף" (2014–2017) ברשת AMC, ומתפקידה בתור לוסי בנט בעונה האחרונה של הסיטקום הרפואי "סקראבס" (2009–2010) ברשת ABC. בקולנוע, שיחקה בסרטים "כנסיית הפחד" (2011), "ארגו" (2012) ו"מקס רוז" (2016).
ביוגרפיה
בישה נולדה בניו זילנד, וזמן קצר לאחר מכן עברה המשפחה לגלן רידג' ניו ג'רזי, ארצות הברית. היא סיימה את לימודיה באקדמיית מונטקלייר קימברלי שם אביה, קנת' בישה, לימד לימודי חברה. בישה למדה לאחר מכן באוניברסיטת נורת'ווסטרן.
קריירה
בשנת 2009 בישה התפרסמה לראשונה בזכות תפקידה בסדרת הטלוויזיה "סקראבס", בה שיחקה בעונה התשיעית בתפקיד הסטודנטית לרפואה לייסי בנט ובפיילוט של פיטר ברג "Virtuality " בתפקיד מדענית המחשבים בילי קשמירי.
את הקריירה הקולנועית שלה החלה בישה בסרט האימה-פעולה של קווין סמית' "כנסיית הפחד" ובסרטיו של אדוארד ברנס "Nice Guy Johnny" ו"Newlyweds".
בשנת 2010 שיחקה במותחן העצמאי "מסקדה" לצד נורמן רידוס וקלאן לוץ. בשנת 2012 הופיעה במותחן הפוליטי המצליח של בן אפלק "ארגו" בתפקיד הדיפלומטית האמריקאית קאת'י סטאפורד המסתתרת בבית השגריר הקנדי בטהראן.
בישה כיכבה במשך ארבע עונות בסדרת הדרמה התקופתית "קוד שרוף" (2014–2017) של רשת AMC, בדמותה של דונה דלארק, מהנדסת מחשבים בטקסס אינסטרומנטס.
חיים אישיים
בישה נמצאת בזוגיות עם השחקן כריס לואוול, איתו יש להם בת משותפת, אשר נולדה ב-2021.
עילאי חג'ג'
עילאי חג'ג' (נולד ב-7 בנובמבר 2001 בקריית גת שבישראל) הוא כדורגלן ישראלי המשחק בעמדת הקשר בקבוצת הפועל עפולה מהליגה הלאומית, בהשאלה ממכבי חיפה.
קריירה
חג'ג' נולד בקריית גת שבישראל. בתור נער שיחק במועדונים מ.ס. קריית גת, מכבי קריית גת ומכבי חיפה.
ב-5 באוגוסט 2021 הושאל חג'ג' למשך שתי עונות ממכבי חיפה להפועל עפולה מהליגה הלאומית. הוא ערך 69 הופעות ליגה במהלך תקופת ההשאלה, בהן הבקיע עשרה שערים.
ב-16 במאי 2023 האריך את חוזהו במכבי חיפה עד לשנת 2026.
קריירה בינלאומית
חג'ג' הוא חלק מסגל נבחרת ישראל עד גיל 21. נכלל בסגל הנבחרת לטורניר אליפות אירופה עד גיל 21 בשנת 2023.
רוברטו הילברט
רוברטו יאן הילברט (בגרמנית: Roberto Jan Hilbert, נולד ב-16 באוקטובר 1984 בפורשהיים שבגרמניה המערבית) הוא כדורגלן עבר גרמני ששיחק בעמדת המגן הימני. לזכותו של הילברט שמונה הופעות במדי נבחרת גרמניה.
קריירת מועדונים
הילברט, יליד בוואריה, גדל במספר מועדונים בוואריים, המפורסמים שבהם הם נירנברג וגרויטר פירט, ובשנת 2002 החל לשחק בקבוצה הבוגרת של מועדון הספורט של העיר פויכט שבבוואריה. בשנת 2004 חזר לגרויטר פירט, הפעם לקבוצה הבוגרת, שם שיחק שתי עונות והבקיע שמונה שערים ב-60 הופעות. בשנת 2006 חתם הילברט לראשונה בבונדסליגה, כאשר עבר לשטוטגרט.
ביוני 2010 חתם הילברט בבשיקטש, והבקיע את שערו הראשון בקבוצה נגד ה.י.ק. הלסינקי במסגרת הליגה האירופית באוגוסט 2010. בתום עונת 2010/11 זכה הילברט עם בשיקטש בגביע הטורקי, לאחר ניצחון על איסטנבול בלדייספור, במשחק שהסתיים בתוצאה 2-2 בתום 120 דקות והגיע לבעיטות הכרעה. בפנדלים בשיקטש ניצחה בתוצאה 3–4, כאשר הילברט בעט רביעי והחמיץ את הפנדל שלו, אך סימאו סברוסה הבקיע מיד לאחר מכן את הפנדל שהעניק לבשיקטש את הגביע. עונה זו הייתה פחות מוצלחת עבור הילברט ובשיקטש בליגה, כאשר הקבוצה סיימה במקום החמישי. בשתי העונות העוקבות, הילברט המשיך להיות שחקן הרכב בקבוצה, כשבעונת 2011/12 בשיקטש סיימה רביעית, ובעונת 2012/13 סיימה שלישית. בתום עונת 2012/13 עזב הילברט את בשיקטש, וחתם בבאייר לברקוזן בהעברה חופשית, לאחר שצבר 82 הופעות ליגה במדי בשיקטש, בהן הבקיע חמישה שערים.
הילברט חתם על חוזה לשנתיים בבאייר לברקוזן ביוני 2013. בלברקוזן הילברט תופקד בעמדה הגנתית יותר ממה ששיחק בשטוטגרט, אז שיחק בעמדת הקישור. בשתי עונותיו הראשונות בקבוצה, הופיע הילברט ב-39 משחקי בונדסליגה והבקיע שער אחד. בשתי העונות הללו לברקוזן סיימה במקום הרביעי והעפילה לליגת האלופות דרך הפלייאוף. ביוני 2017 שוחרר הילברט מהקבוצה עם תום חוזהו.
באוקטובר 2017 חתם הילברט כשחקן חופשי על חוזה לשתי עונות במועדון בו שיחק בעבר, גרויטר פירט מהבונדסליגה השנייה. הילברט שיחק במועדון עונה וחצי, כאשר במחצית השנייה של עונת 2018/19 השתייך לסגל המילואים של הקבוצה. בתום עונה זו פרש הילברט ממשחק פעיל.
קריירה בינלאומית
להילברט 12 הופעות במדי נבחרת גרמניה בכדורגל עד גיל 21, בהן הבקיע שלושה שערים. את הופעת הבכורה בנבחרת גרמניה ערך במרץ 2007 במשחק ידידות מול נבחרת דנמרק. להילברט שמונה הופעות במדים הלאומיים, האחרונה התקיימה בשנת 2008.
תארים
עם שטוטגרט:
אמה בראונלו
אמה בראונלו (באנגלית: Emma Brownlow; 1832 – 1905) הייתה אמנית התקופה הוויקטוריאנית, הידועה ביותר בציוריה המתארים סצינות מהחיים בבית היתומים - "פאונדלינג הוספיטל", בלונדון.
ביוגרפיה
אמה הייתה בתו של ג'ון בראונלו, שגדל בבית היתומים. הוא התפתח בתוך המוסד עד שהפך למנהלו. ג'ון בראונלו כתב כמה ספרים על המוסד, וכן את הרומן הנס סלואן (1831). הרומן הזה השפיע מאוחר יותר על צ'ארלס דיקנס בספרו - אוליבר טוויסט, שאף הכניס את דמותו של המנהל ג׳ון בראונלו לתוך ספרו דיקנס היה חבר של משפחת בראונלו.
אמה הפכה לאמנית, שהפיקה סדרה של ציורים בשנות ה-50 וה-60 של המאה ה-19, המתארים סצינות מהחיים בבית היתומים. היא גם ציירה דיוקנאות וציורים של חיי היומיום. היא הציגה באקדמיה המלכותית לאמנויות. הציור הבולט ביותר שלה היה "מצאה מחדש את אמה״, שהוצג באקדמיה המלכותית בשנת 1858.
היא פגשה את בעלה דונלד קינג, דרך המעורבות שלה במקהלת בית היתומים. דונלד קינג היה זמר מקצועי. בני הזוג עברו מאוחר יותר לניו זילנד. אחרי נישואיה, ציירה לעיתים נדירות, הקדישה את עצמה למשפחתה.
יצירות
אמה בראונלו יצרה ארבעה ציורים באותו פורמט המתאר סצנות מבית היתומים "פאונדלינג הוספיטל" ומוצגות באופן קבוע במוזיאון בית היתומים. ציור השמן הראשון, משנת 1858, נקרא "מצאה מחדש את אמה" שמתאר ילדה מהמוסד שהוחזרה לאמה. מאחורי השולחן עומד אביה ג׳ון בראונלו מנהל בית היתומים. זהו הציור הבולט ביותר מבין הארבעה. הציור הבא שלה נעשה ב-1863, "הטבילה", ואחריו "חדר החולים" (1864), ציור שמן על בד המציג גרסה רומנטית של ילד המטופל בבית היתומים. הציור הרביעי הוא שכותרתו "נטילת חופשה" (1868) מראה את ההחלטה לקראת יציאת היתומים לתחילת העבודה מחוץ לבית היתומים, כשהנערים מוערכים מול חברי צוות המוסד.
הציורים צוינו לא רק בגלל ייצוגם את החיים בבית היתומים, אלא גם על הכללתם רפרודוקציות של ציורים מפורסמים מאוסף בית היתומים, כולל שתי יצירות מרכזיות של ויליאם הוגארת ואחת על ידי בנג'מין ווסט. קתרין רואץ' מציינת כי העבודות של אמה בראונלו מציגות דרמה של גאולה ותקווה עבור ילדים יתומים באמצעות ייצוגים ויזואליים. יש שטוענים כי בציורים אלה הציירת המשיכה את העבודה של אביה, לשם קידום הערכים של המוסד באמצעות תמונות של חיי היומיום וטקסים שהיו נהוגים בו."
אדי קינג
אדי קינג הוא סרט קולנוע ישראלי משנת 1992, שכתב וביים גידי דר. הסרט זכה ב"ברדלס הברונזה" בפסטיבל לוקרנו 1992 ופתח את פסטיבל הסרטים הבינלאומי השמיני חיפה.
עלילה
אדי קינג (איתן בלום) הוא שחקן מובטל שאביו גוסס, שנוסע ברכבת מחיפה לירושלים, במושב לידו יושבת חבורת אנשים מפוקפקים: מוריס (שולי רנד), אחיו יאקוש (אלברט אילוז) ואהובתו היפהפייה (רונית אלקבץ). אדי עד להיתקלות השלישייה בקולמן (שלמה בסן), טייקון טלוויזיה אמריקאי מושחת שזומם להשתלט על ערוץ 2. קולמן היה מאהבה של יוליה בניו יורק, ויש בידו תרופה למחלה המסתורית שיוליה חולה בה. אדי מזומן לחקירה, בה מבקש ממנו פקד ירון זהבי (יצחק (פיצ'ו) בן צור) להתרחק מהחבורה. אדי, שמאוהב ביוליה, מנסה להתערות בחבורה. הפושעים מבצעים פשעים בלתי ברורים, גונבים מסמכים ומשוחחים בטלפון. אדי מסתובב ביניהם בניסיון לתת לחייו משמעות, ולשכב את יוליה. תוכניותיו כושלות, הפושעים אינם באמת פושעים, המסמכים חסרי חשיבות, החוטפים לא חטפו איש. עם יוליה אדי אמנם שכב, אבל היא בחורה לא נאמנה. אדי כושל בלמצוא משמעות לחייו וחי בפנטזיה ללא קשר למציאות.
אודות ההפקה
דר הגיש סקיצה לתסריט לקרן לעידוד סרטי איכות, עליה קיבל חוות דעת קטלניות. הוא נסע לגייס כסף בניו יורק, הראה את סרטו "המשורר" וזכה לתגובות חיוביות, אולם לא הצליח לגייס כסף ולכן שב לישראל. במסיבה בניו יורק פגש את אריאל סמל והפך אותו לעוזר הפקה. הוא גייס צוות מקצועי, בין השאר את הצלם אמנון זלאייט וסיכם איתם על עבודה תמורת אחוזים. הם צילמו יחד שוט אחד מ"אדי קינג", עם השחקן אלון אבוטבול (לפני שאיתן בלום הצטרף). אחרי שאנשי הצוות נרתעו משיטת עבודתו, דר פיטר אותם ולקח צוות צעיר ופחות מקצועי. בסרט התחלפו שלושה מפיקים שונים.
אחרי שהצוות התפרק הפך דר את סמל למעצב אומנותי. השחקנים היחידים שהיו לו בשלב זה היו שולי רנד ורונית אלקבץ. ברגע מסוים הפך את סמל לצלם. סמל היה בעברו צלם סטילס, בלי כל הבנה ונגיעה בקולנוע. בלום הגיע להפקה (לאחר שאלון אבוטבול ושולי רנד סירבו לשחק בתפקיד הראשי כיוון שהתסריט שלו לא היה מגובש ולא היו דיאלוגים) שבועיים לפני התחלת הצילומים. הסיבה העיקרית לבחירתו הייתה יכולת הכתיבה שלו (לבלום יש חמישים אחוז מזכויות התסריט).
הם קיבלו אתר צילומים שנמצא על כביש ראשי, אף טכנאי קול לא היה מוכן להקליט שם, לכן הקליטו ערוץ מנחה, אלא שגם אותו היה קשה להבין בגלל הרעש מסביב. לבסוף עבדו באולפן דיגיטלי, בו מחשב מקינטוש מחובר לוידאו והקליטו את כל הסאונד מחדש. זו הפעם הראשונה שנעשה בישראל סאונד שכולו עבודת מחשב ודיגיטלי. הפסקול הוא שילוב של סוגות מוזיקליות שונות לחלוטין ובהן אום כולתום וברהמס.
דר מצא דרכים שונות על מנת לחסוך בתקציב. חומרי הצילום הגיעו בצורת שאריות מהסרט "נשר הברזל" שצולם בישראל, מייק ברנט, שהיה אז מנהל FTS, חברת הציוד המרכזית בארץ השאיל לדר ציוד בחינם. הוא קיבל אשראי ממעבדות הסאונד בלונדון, מכר מראש את זכויות ההפקה בישראל, מצא אמריקאי שהשקיע בסרט וקיבלו חסות מחברת "דלק". בשלב העריכה קיבל 6,000 דולר מקרן תל אביב. במהלך ההפקה דר פנה מספר פעמים לקרן הקולנוע ונענה בכל פעם בשלילה, רק לאחר הזכייה בפסטיבל לוקרנו, קיבל 15,000 דולר.
הסרט צולם במשך חמישה שבועות וכעבור שנה נערכו צילומים נוספים לצורך השלמה. היה שלב בו חשבו לצלם את ההתחלה והסוף בניו יורק, אבל הסתבכו בכך חצי שנה מכיוון שלא מצאו את הכסף הדרוש לכך. הסרט נוצר תוך כדי עבודה, בלי תסריט כתוב. התסריט והדיאלוגים נכתבו על ידי דר ובלום בכל בוקר צילומים מחדש.
זהו סרטם העלילתי הארוך הראשון של ארבעת יוצריו העיקריים: הבמאי גידי דר, שעד אז ביים את "המשורר", סרט קצר בן 30 דקות, בכיכובם של משה איבגי ושולי רנד; הצלם אריאל סמל, שהגיע מצילום סטילס; העורך דני יצחקי, שעד אז ביים כמה סרטים קצרים; חן הרפז, עורך הסאונד וסרטו הארוך הראשון של איתן בלום, שמגלם את דמותו של אדי קינג, הגיבור הראשי, שהיה שותף עם דר בכתיבת התסריט והדיאלוגים. הפצת הסרט לוותה בסיוע וידאו קליפ אותו ביים דני יצחקי.
גידי דר אמר:
ביקורות ופרשנות
הסרט שאל את שמו מהמחזה "אדי קינג" מאת נסים אלוני, שפורסם בשנת 1975, אולם נראה שמעבר לשם, הקשר בין שתי היצירות רופף.
הסרט הושפע מסרטי הגל הצרפתי החדש, בייחוד מסרטיו המאוחרים של ז'אן-לוק גודאר. חגי לוי כתב על הסרט בעיתון "חדשות":
הסרט מסוגנן ובכך מושפע מקומיקס, הוא עוסק בפנטזיה ובקשר בין מציאות לבין דמיון. גידי דר אמר על הסרט:
אורי שין כתב על "אדי קינג" בעיתון "דבר":
גידי דר סיפר בריאיון לעדנה ודן פיינרו על קו המחשבה שהנחה אותו בעשיית הסרט:
גידי דר הסביר בריאיון לעדנה ודן פיינרו על הדרך בה הוא ראה את דמותו של אדי קינג ומה הוא מייצג:
גידי דר סיפר בריאיון לרוני פרצ'ק:
אלונה קמחי כתבה על אופן עשיית הסרט וייחודו: